TAGYONI NÉMET NEMZETISÉGI ÖNKORMÁNYZAT
8272 Tagyon, Petőfi u. 10.
Szám: TA/281-2/2025. 

J E G Y Z Ő K Ö N Y V

Készült:
a Tagyoni Német Nemzetiségi Önkormányzat Képviselő-testületének 2025. július 17-én 8.00 órakor megtartott nyilvános üléséről
Az ülés helye:
Faluház

(Tagyon, Petőfi u. 10.)  

Jelen vannak:
Horváthné Simon Marianna 
elnök 


Steierlein Istvánné

képviselő
Igazoltan távol: 
Molnár Zoltánné 

elnökhelyettes
Tanácskozási joggal megjelent:

dr. Varga Viktória 

jegyző, jegyzőkönyvvezető
Horváthné Simon Marianna elnök: Köszönti az ülésen megjelenteket. Megállapítja, hogy a képviselő-testület 2 fő jelenlétével határozatképes, az ülést megnyitja. Javasolja Steierlein Istvánné képviselőt kijelölni a jegyzőkönyv hitelesítésére. Kéri, hogy a mai nyilvános ülésen a meghívóban szereplő napirendi pontok kerüljenek megtárgyalásra.  

A napirendet a képviselő-testület egyhangú szavazással elfogadja, továbbá a 2011. évi CLXXIX. törvény 95. § (3) bekezdésében foglaltak alapján 2 igen szavazattal -egyhangúlag- Steierlein Istvánné képviselőt az ülésről készült jegyzőkönyv hitelesítésére kijelöli.

NAPIREND 
1) 
A 2025. évi nemzetiségi falunapi rendezvényekkel kapcsolatos döntések meghozatala (szóbeli előterjesztés)
Előterjesztő: Horváthné Simon Marianna elnök

NAPIREND TÁRGYALÁSA
1) 
A 2025. évi nemzetiségi falunapi rendezvényekkel kapcsolatos döntések meghozatala (szóbeli előterjesztés)
Előterjesztő: Horváthné Simon Marianna elnök

Horváthné Simon Marianna elnök: 2025. július 26-án tartják a nemzetiségi napot és falunapot, aminek a szervezésében természetesen, ahogy évek óta, részt vesznek. A nemzetiségi nap célja továbbra is a nemzetiségi identitás erősítése és a német nemzetiségi közösség építése. A nemzetiségi nap előestéjén, július 25-én Vinkelmann Józsefné, egy úrkúti német nemzetiségű asszony népviseletbe öltöztetett babáinak kiállítása lesz. Ő maga varrja a ruhákat. Megbízási díjra 20.000 Ft-ot kér jóváhagyni. A kiállításhoz szükséges a kiállítótermet berendezni, erre július 24-én kerül sor. A nemzetiségi napon fellép a Bokafogó táncegyüttes, akik német táncokat mutatnak be, ezzel is erősítve a német nemzetiségi hagyományok megőrzését. Fellépésükre 75.000 Ft a fellépési díj. Kérdezi, kinek van kérdése, észrevétele, javaslata?
Kérdés, vélemény, javaslat, hozzászólás nem hangzik el, Horváthné Simon Marianna elnök a határozati javaslatokat egyben teszi fel szavazásra.

A Tagyoni Német Nemzetiségi Önkormányzat Képviselő-testülete 2 igen szavazattal 

- egyhangúlag- az alábbi határozatokat hozza:

23/2025. (VII.17.)
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete a 2025. július 26-i falunapot és nemzetiségi napot a települési önkormányzattal közösen szervezi. A falunap nemzetiségi programjait a nemzetiségi önkormányzat biztosítja a nemzetiségi identitás erősítése és a német nemzetiségi közösség építése érdekében. 

Határidő: 2025. július 26.

Felelős: elnök
24/2025. (VII.17.)
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete a nemzetiségi népviseletbe öltöztetett babák kiállítására a kiállítótermet 2025. július 24-én rendezi be.

Határidő: 2025. július 24.

Felelős: elnök
25/2025. (VII.17.)
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete a nemzetiségi népviseletbe öltöztetett babák kiállításának megvalósítására Vinkelmann Józsefné részére 20.000 Ft megbízási díjat jóváhagy.

Határidő: 2025. július 25.

Felelős: elnök
26/2025. (VII.17.)
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete a 2025. július 26-i falunapon és nemzetiségi napon a Bokafogó Néptánccsoport fellépési díjára 75.000 Ft összeget jóváhagy. 

Határidő: 2025. július 26.

Felelős: elnök
Több napirendi pont nem lévén Horváthné Simon Marianna elnök megköszöni a nyilvános ülésen való részvételt, és az ülést 8.10 órakor bezárja.

K.m.f.
 
Horváthné Simon Marianna


                       Steierlein Istvánné 
                  elnök


                                  jegyzőkönyv hitelesítő
2

